google/wiki40b huggingface dataset:
Max Vaher

Max Vaher (17. jaanuar 1897 Vana-Otepää – 10. juuli 1981 Geislingen) oli eesti vaimulik.
Oma kooliteed alustas Max Vaher Nüpli vallakoolis, järgnesid Otepää progümnaasium ja Pärnu gümnaasium. Aastal 1918 alustas ta õpinguid Tartu Ülikoolis keeleteaduse erialal. Õpingud katkestas Vabadussõda, kust ta võttis osa sõjaväe ametnikuna. Pärast Vabadussõja lõppu siirdus ta tagasi Ülikooli, kuid juba usuteaduskonda, kus õppis 1920–1924 ja mille lõpetas cand theol astmega. Prooviaastal oli ta Põlva Püha Neitsi Maarja koguduses. Õpetajaametisse ordineeriti ta 7. juulil 1925.
1925–1926 oli ta Avinurme koguduse õpetaja. 1926–1944 oli ta Paistu Maarja koguduse õpetaja, lisaks oli ta aastatel 1942–1944 Viljandi praostkonna abipraost.
Lahkus aastal 1944 Saksamaale. Oli 1945–1949 Augsburgi Eesti Gümnaasiumi ladina keele õpetaja. 1949–1950 oli ta Fontainebleau's (Prantsusmaal) ungarlastest põgenike hooldajaõpetaja. Oli 1950–1977 EELK Baden-Württembergi koguduse õpetaja.
Helle Levandi

Helle Levandi on eesti pianist ja muusikapedagoog. 
1959. aastal lõpetas ta Tartu Muusikakooli koorijuhtimise ja klaveri eriala.
1965. aastal lõpetas ta Tallinna Riikliku Konservatooriumi klaveri eriala Heljo Sepa klassi.
Konservatooriumi lõpetamise järel töötas ta Tallinna Muusikakooli kontsertmeistrina.
Ta oli ka Kirovi kalurikolhoosi meesansambli Lauluveljed klaverisaatja.
Töötab Pärnu Muusikakooli akordioniõpetajana.
Vaimu fenomenoloogia

"Vaimu fenomenoloogia" on Georg Wilhelm Friedrich Hegeli filosoofiline teos, mis ilmus 1807. aastal. Selles kirjeldatakse teadvuse arenemist dialektiliste üleminekutena. Selle kaudu tekkivat reaalsust nimetab Hegel vaimuks. "Vaimu fenomenoloogias" lõpeb üleminekute seeria absoluutses teadmises ehk vaimu teadlikuks saamises iseendast.
Väikepinge

Väikepinge, lühend ELV (ingl  extra low voltage), on madalpinge, mille korral pinge elektrijuhtide vahel või juhi ja maa vahel ei ületa vahelduvpinge korral 50 V ja pulsatsioonivaba alalispinge korral 120 V. 
Tüüpilised väikepinged on 6 V, 12 V, 24 V, 36 V ja 48 V.
Väikepinge allikaina kasutatakse pinget madaldavat trafot, samuti keemilisi ja fotoelektrilisi vooluallikaid.
Väikepingete piirkonnas eristatakse kaitseväikepinget ja talitlusväikepinget.  
Väikepingelisi seadmeid kasutatakse laialdaselt tänapäevastes süsteemides nagu Targa maja lahendused (valgustus, ventilatsioon, soojusjuhtimine, kaminad ja ahjud, uste/akende avamine ja sulgemine), turvasüsteemid, automaatse tulekahjusignalisatsiooni süsteemid, kaameravalve süsteemid, nutiseadmed.  Samuti kasutatakse väikepinge sedameid suurema ohuga alades nagu näiteks niisked ruumid (näiteks saun, vannituba, bassein) või plahvatusohtlikud ruumid, põrandaküte. 
Väikepingeliste seadmete ülesanne on enamasti info edastamine ja haldamine kuid on ka süsteeme mis otselset kasutavad väikepinget näiteks nagu valgustus.
Jüri Talu

Isiklikku

Ta oli aastast 1968 abielus lauatennisisti Signe-Mai Taluga.
Elaphe sauromates

Levila

Nad on levinud Aserbaidžaanis, Bulgaarias, Gruusias, Kreekas, 
Iisraelis, Iraanis, Iraagis, Kasahstanis,Liibanonis, Moldaavias, Rumeenias, Venemaa aladel (Põhja-Kaukaasia piirkond), Sloveenias, Türgis, Süürias, Türkmenistanis, Ukrainas ja Armeenias.
Armeenias leidub seda liiki Širaki, Aragatsotni, Jerevani, Kotajkhi, Ararati, Vajotsh Dzori, Sjunikhi ja Tavuši maakonnas.
Pallase peakraav

Pallase peakraav on kraav Raplamaal Märjamaa vallas Palase ja Manni külas.
Peakraavi pikkus on 5 km ning see suubub vasakult Velise jõkke (20,8 km suudmest). Peakraavi valgala on 11,2 km². Peakraavi lähtest lõunasse jääb Selja-Põdra hoiuala. Kraavi ületavad Päärdu–Leibre tee ja Tallinna–Pärnu–Ikla maantee. Lähe: (58° 44′ 11″ N, 24° 27′ 26″ E); suue: (58° 45′ 18″ N, 24° 24′ 36″ E).
Peakraav on tehislik mitteavalik veekogu, mille piiranguvöönd on 50 m.
Pallase peakraavi keskkonnaregistri kood on VEE1114000.
Sonoscopia

Sonoscopia on loome- ja kultuurikeskus instituut Portos, muusika uute väljendusvahendite ja tehnoloogiate arendamise ning teadustööga tegelevaid asutusi.
Baseli rahu

Detailid

Suure diplomaatilise kavalusega võimaldasid lepingud Prantsusmaal rahustada ja lõhestada oma Esimese koalitsiooni vaenlased üksteise järel. Pärast seda kerkis revolutsiooniline Prantsusmaa Euroopa suurvõimuks.
Esimene leping 5. aprillil 1795 Prantsusmaa ja Preisimaa vahel oli olnud arutlusel aastast 1794. Preisimaa taganes koalitsioonist, mis oli töötanud läheneva Poola jagamisega ja tõmbas vajadusel oma Austria ja Venemaa vastu joondatud väed tagasi. (Vaata ka Prantsuse revolutsioonisõjad ja Napoleoni sõjad.) Salaja tunnistas Preisimaa Prantsuse kontrolli Reini läänekalda üle, oodates loovutust Riigipäeva poolt. Prantsusmaa tagastas kõik sõja ajal vallutatud maad Reinist idas. 6. aprilli öösel allkirjastasid dokumendi Prantsusmaa ja Preisimaa esindajad François Barthélemy ja Karl August von Hardenberg. Nad ei olnud näost näkku, kumbki oli oma majutuses Rosshofis või Markgräflerhofis ja kuller vedas pabereid ringi. Lepe, mis loovutas Reini vasakkalda, oli salaartiklis, koos lubadusega, et see vabastab paremkalda, kui Reini vasakkallas katab lõpliku üldise rahu Prantsusmaal. Peter Ochs koostas lepingu ja oli finantsaruannete märkimisväärse osa vahendaja.
Preisimaa pidas Baseli rahu kokkuleppest kinni aastani 1806, kui ta ühines Neljanda koalitsiooniga.
Teise lepinguga 22. juulil loovutas Hispaania Hispaniola saare idaosa Prantsusmaale vastutasuks Gipuzkoa säilitamise eest. Prantslased tulid samuti öösel allkirjastama rahulepingut Prantsusmaa ja Hispaania vahel, milles Hispaaniat esindas Domingo de Iriarte, kes allkirjastas lepingu Ochsi häärberis, Holsteinerhofis.
Lepingud Preisimaa ja Hispaaniaga lõhkusid liidu Prantsusmaa vabariigi kahe peamise vastase vahel Esimesest koalitsioonist.
28. augustil 1795 koostati kolmas leping, rahu Prantsusmaa ja Hessen-Kasseli vahel, mille allkirjastas Friedrich Sigismund Waitz von Eschen.
Oli ka kokkulepe vahetada Austria väed, kes langesid vangi Belgias.
Kuremarja tänav

Tänava nimed

Tänava esialgne nimi oli alates 25. novembrist 1927 Sõstra tänav. Lühiajaliselt oli see aastatel 1940–1941 Sõõru tänav. Praeguse nime sai Kuremarja tänav 25. septembril 1959.
.bz

.bz on Belize'i Interneti tippdomeen. Domeen on kasutusel alates 1991. aastast.
Riikide tippdomeenid
Aktiivsed:.ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .az  .ax  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bv  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cw  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .me  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .rs  .ru  .rw  .sa  .sb  .sc  .sd  .se  .sg  .sh  .si  .sj  .sk  .sl  .sm  .sn  .so  .sr  .ss  .st  .su  .sv  .sx  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .za  .zm  .zw
Määratud/kasutamata:   .bv   .gb   .sj       Reserveeritud/määramata: .bl  .bq  .eh  .mf     Kustutatud/kasutamine lõpetatud: .an  .bu  .cs  .dd  .zr  .tp  .um  .yu       IDN domeenid:  .бг  .мкд  .рф   ‏.срб  ‏.укр
Tharandt

Tharandt on väikelinn Saksamaal, Dresdeni külje all.
Seal asub Saksamaa vanim (asutatud 1811) metsandusakadeemia umbes 650 õppuriga.
Tharandt on Dresdeni elanike populaarne suvituskoht.
Eesti muinasmaakonnad

Eesti muinasmaakonnad (vanemas kirjanduses nimetatud ka maad) olid Muinas-Eesti muinaskihelkondade ühendused või üksikkihelkonnad (väikemaakonnad). Suuremaid maakondi nimetab Läti Henrik "terra" või "provincia".
Anton Aan

Anton Aan (ka Hans Aan; 9. jaanuar 1865 (Juliuse kalendri järgi 28. detsember 1864)  Valguta vald, Animatsi – 17. jaanuar 1923 Tallinn) oli eesti õpetaja ning advokaat ja Eesti riigiametnik.
Ta sündis taluniku pojana. 
Õppis külakoolis, 1880–1884 Tartu II Õpetajate Seminaris ning töötas seejärel 1892. aastani Tartu linnakoolis õpetajana. 
Aastal 1892 lõpetas ta eksternina Tartu gümnaasiumi ning asus õppima  
Tartu ülikooli õigusteaduskonda, mille ta lõpetas  1896 õigusteaduste kandidaadina.
Seejärel oli ta 1900 Tartus advokaat, seejärel 1903. aastani Riias vandeadvokaat Jüri Jaaksoni abi.  Oskar Rütli kirjutab tema kohta nii: "Adv. Aan oli andekas õigusteadlane. Temal oli suur praksis ja kliendid vahel ei pääsenud üldse Aani jutule. Asju õiendas isegi vahel advokaadi asemel kirjutaja ja koguni köögitüdruk. Ka oli Aan ise suur viinavõtja ja olevat tihti hääs tujus olnud. Rahva seas liikus järgmine anekdoot. Keegi klient, Mäe Mihkel, toonud advokaadile raha. Advokaadihärra istunud toolil ega ole raha vastu võtnud, vaid hüüdnud köögist tüdruku ja ütelnud sellele: "Miina, kirjuta seina pääle kas või söega, et Mäe Mihkel on oma asja eest maksnud kümme rubla!" Kahjuks langes aga advokaat Aan varsti rivist välja ja kui mina advokaadiks hakkasin, oli Aani tänaval veel ainult halvas riietuses näha, mitte aga enam kohtukojas."  
Aastal 1903 kuulus ta Oleviku toimetusse. 
Hiljem hulkus ta alkohoolikuna Venemaal ringi. 
Aastatel 1917–1918 oli ta Võrus kommunistliku tribunali esimees. 
Aastatel 1918–1920 oli ta Kohtuministeeriumi kodifikatsiooniosakonna sekretär ja nõunik. 
Ta on maetud Siselinna kalmistule.
Valeri Sõdorenko

Isiklikku

Tema kaksikvend on samuti tuntud Ukraina poksija Volodõmõr Sõdorenko.
Toby Keith

Toby Keith Covel (sündinud 8. juulil 1961 Clintonis Oklahoma osariigis) on Ameerika Ühendriikide kantrilaulja, laulukirjutaja, produtsent ja näitleja.
Klient (majandus)

Etümoloogia

Varasemates ühiskondades oli valdavalt kasutusel kaudsel vahetusel põhinev majandus. Seda siis näiteks teenete vastu. Alles hiljem, kommertsi arenedes, tõusid esile inimeste endi materiaalsed vajadused ja suruti tagaplaanile sotsiaalne himu. See andis tõuke kliendi ja müüja(te) vahelisele suhtlusele. Sõna klient tuleb iseenesest ladina keelest ja eristatakse kahel kujul: kliendid ja püsikliendid.

Ühekordne klient

Kliendi termin tuleneb ladinakeelsetest sõnadest clientem või clinare, mis tähendavad „kalduma“ või „painduma“ ning see on seotud emotsionaalse kindlustundega. Laialdaselt usutakse, et inimesed muudavad oma harjumusi ainult siis, kui neid ajendab ahnus ja hirm. Seetõttu peetakse kliendi poolehoidu pigem ühekordseks seigaks, mistõttu müügispetsialistid, kes keskenduvad kindlale probleemile, kipuvadki köitma pigem ühekordseid kui püsikliente.

Püsiklient

Korduvklient ehk püsiklient on pikaajaline ostja, kelle hoidmine on ettevõttele väga kasulik, sest kui püsiklient on rahul, tarbib ja ostab ta aja jooksul aina rohkem. On täheldatud, et korduvkliendi jaoks muutub ostmine tavaks. Tihti soovitavad väga rahulolevad püsikliendid ettevõtet ka teistele potentsiaalsetele klientidele. On välja selgitatud, et kauaaegsed kliendid ei ole elastsed hinna tõusu suhtes nii nagu juhuslikud ostjad. 
Regulaarne ja stabiilne kaubandus on võimalik tänu klientide naasmisele sama müüja juurde. See loob müüjale võimaluse arendada tavasid, optimeerida tootmisprotsesse ja tarneahelaid. Lisaks toimub selle läbi pidev statistiliste mudelite väljakujundamine. Tarneahel ehk teisisõnu logistiline võrgustik on on toote või teenuse tarnijalt kliendile liikumisel kasutatud organisatsioonide, inimeste, tehnoloogiate, tegevuste, info ja muude ressursside süsteem. 
Püsiklientidel on sageli kliendikaardid, mida firmad väljastavad. Need võivad kliendile tooted soodsamaks teha ning soosib nende naasmist poodi. Toote või teenuse müüa teenib endiselt kasumit. Lisaks kliendikaartidele pakuvad kaupluseketid tarbijatele ka erinevaid täiendavaid soodustusi, näiteks kleepsude kogumisega seotud kampaaniad. Samuti tehakse soodustusi populaarsetele kaupadele, mis meelitavad inimesi teatud ettevõtte poodi kulutusi tegema. Sarnaseid kampaaniaid korraldab enamik toidukauplusi, näiteks Rimi, Selver ja Maxima, samuti ka R-Kiosk.
Pususoo

Pususoo (ka Pusu soo) on soo Harju maakonnas Kose vallas. Soost saab alguse Pirita jõgi.
Magnoolia (tango)

"Magnoolia" (vene keeles "Магнолия", sageli ka "Танго Магнолия") on Vene estraadilaulja Aleksandr Vertinski 1931. aastal loodud tangolaul. Bessaraabias, tollase Rumeenia aladel toimunud kontsertreisi ajal kirjutatud palast kujunes Vertinski üks populaarsemaid laule ja üks kõige tuntumaid vene tangosid.
Lüüriline laul kõneleb naisest nimega Yvetta, kes igatseb oma armsamat Singapuris, toonases Briti koloonias. Magnooliad kui eredavärviliste õitega lõunamaised taimed olid 20. sajandi alguse vene kirjanduses kujunenud üheks kauge eksootilise troopika sümboleist. Eksootilisust rõhutavad ka kohati koomilise liialduse varjundiga väljendid nagu "banaanilis-sidrunilises Singapuris" ("В бананово-лимонном Сингапуре").
Plaadistati laul esmakordselt 1932. aastal Briti plaadifirmas Columbia. 1933. aastal järgnes plaadistus Varssavis, firmas Syrena Electro. Hiljem andis Columbia salvestise välja ka USAs, samuti avaldas selle seal mitmel Vertinski kogumikul firma Kismet. Kuna Vertinski veetis suurema osa elust välismaal, naastes Nõukogude Liitu alles 1943. aastal, kus lüürilise meelelaadiga muusika oli pikalt ebasoosingus, ei plaadistatud ka "Magnooliat" NSV Liidus Vertinski eluajal. Küll on seda korduvalt avaldatud postuumsetel kogumikplaatidel, mis ilmusid Venemaal pärast NSV Liidu lagunemist, näiteks "То, что я должен сказать" (1994), "Легенда века" (1999) ja "Чужие города" (2000).
Pala populaarsust illustreeris Vertinski oma mälestustes looga juhtumist, kus keegi tundmatu inglise härrasmees palus tal Pariisis esitada inglase lemmiklaulu, mille nime too paraku ei mäletanud. Viisijupi järgi tundis Vertinski ära oma "Magnoolia" ja esitas selle, nii et inglane jäi ülimalt rahule. Alles järgmisel päeval sai laulja teada, et talle tundmatu härrasmees oli Walesi prints.
Laulu püsivast populaarsusest Venemaal annab tunnistust 2018. aastal korraldatud küsitlus, mille andmeil küsimusele, mida vastaja teab Singapurist, vastati kõige sagedamini värsireaga "Magnooliast". Vene lauljaist on pala esitanud näiteks Filipp Kirkorov (NTV uusaastasaates), Oleg Menšikov ansambliga 7B ja Oleg Pogudin.
Laulule viitab vene kirjanik Sergei Dovlatov teoses "Soolo Underwoodile": "Valvuri romanss: "Banaanilis-sidrunilises Sõktõvkaris..."" "Magnoolia" kõlab Vertinski esituses ka Aleksei Balabanovi filmis "Morfiin" (2008), ehkki selle tegevus toimub 1917–1918, umbes 14 aastat enne laulu kirjutamist.
Eesti keeles on "Magnooliast" teinud tõlkelise uusversiooni luuletaja Indrek Hirv, kes esitas selle pealkirja all "Tango Magnoolia" ka oma samanimelisel tangoplaadil (2014). Hirve tõlge sündis algselt lavastuse "Viimane tango 1944 — Pallase lõpp" tarbeks.
Frankfurt

Rahvastik

2019. aastal elas Frankfurdis üle 750 000 inimese, kellest pisut üle 200 000 olid immigrandid.

Majandus

Frankfurt on Saksamaa transpordikeskus ning Mandri-Euroopa suurim finantskeskus. Samuti on see Euroopa rahandus- ja messikeskus. Linnas asuvad Euroopa Keskpank, Saksa Föderaalpank ja Frankfurdi börs.
2005. aastal oli Frankfurdi SKP 75 341 €, mis oli kõrgem Saksamaa keskmisest ja moodustas 336% Euroopa Liidu keskmisest SKP-st.

Arhitektuur ja vaatamisväärsused

Frankfurdi kesklinna ilmestavad pilvelõhkujad, millest Commerzbank Tower on Saksamaa ja kogu Euroopa Liidu kõrgeim hoone.
Frankfurdi keskväljak on Römerberg, mida ümbritsevad 14. ja 15. sajandi ehitised. Enamik neist hävis teise maailmasõja ajal, kuid ehitati hiljem uuesti üles. Keskväljakul asub linna raekoda Römer.
Frankfurdi katedraal (Püha Bartolomeuse katedraal) on gooti stiilis toomkirik, mis ehitati 14. ja 15. sajandil.

Haldus

Halduslikult jaguneb linn 46 linnaosaks.

Transport

Frankfurdi lennujaam on Saksamaa suurim lennujaam. See on lennuliiklustiheduselt Euroopas kolmandal ja maailmas üheksandal kohal.
Kaselaug

Kaselaug (ka Anutakse laugas, 3. Rabivere järv) on Rapla maakonnas Kohila vallas Rabivere külas asuv järv. Selle pindala on 2,2 ha.
Järv jääb Rabivere maastikukaitsealale.
Atlassvaksik

Atlassvaksik (Lomographa) on vaksiklaste sugukonda kuuluv liblikaperekond.
Heinrich Mark

Haridus

Mark omandas alghariduse aastail 1920–1924 Võrumaal Karaski algkoolis ja 1924–1926 Kanepi algkoolis. 1926–1930 jätkas õpinguid 1926–1930 Võru Õpetajate Seminaris, selle sulgemise järel aastail 1930–1932 Tartu Õpetajate Seminaris.
Aastail 1933–1938 õppis Tartu Ülikooli õigusteaduskonnas (diplomitöö: E. V. Tartu Ülikooli üliõpilaskond).

Mälestuse jäädvustamine

30. septembril 2011 andis Eesti Post seitsmenda margina sarjast "Eesti Vabariigi riigipead 1918–2018" välja postmargi "Heinrich Mark 100".
David Graeber

David Rolfe Graeber (/ˈɡreɪbər/; sündinud 12. veebruaril 1961) on Ameerika antropoloog, anarhist ja aktivist. Ta töötab antropoloogia professorina Londoni Majanduskoolis.
Graeber spetsialiseerub majandusliku väärtuse teooriale ja sotsiaalteooriale.
Graeber on seotud ühiskondliku ja poliitilise aktivismiga. Muuhulgas osales ta 2001. aastal Quebecis toimunud Ameerikate tippkohtumise vastastel meeleavaldustel ja protestis 2002. aastal New Yorgis Maailma Majandusfoorumi vastu. Ta on üks liikumise Hõivake Wall Street juhtfiguure.

Noorus

Graeberi vanemad, kes tema sünni ajal olid 40. eluaastates, olid autodidaktidest töölisklassi intellektuaalid. Graeberi ema Ruth Rubenstein tegutses rõivatööstuses. Graeberi isa Kenneth töötas trükikojas ja oli osalenud Hispaania revolutsioonis ning Hispaania kodusõjas. Graeber kasvas New Yorgi kortermajas, mille kohta ajakiri Business Week on kirjutanud, et see oli radikaalsest suhtumisest läbi imbunud. Graeber on ühes intervjuus öelnud, et ta on alates 16 aasta vanusest olnud anarhist.
Graeber sai magistri- ja doktorikraadi Chicago Ülikoolist. Ta kirjutas oma doktoridissertatsiooni maagiast, orjusest ja poliitikast Madagaskaril.

Aktivism

Lisaks akadeemilisele tööle on Graeber aktiivselt osalenud erinevates ühiskondliku aktivismi vormides. Graeber on rahvusvahelise osalusühiskonna organisatsiooni (International Organization for a Participatory Society) üleminekukomitee liige ja kuulub maailma industriaaltöötajate ühingusse (Industrial Workers of the World). Samuti osales ta 2002. aastal New Yorgis Maailma Majandusfoorumi vastastel meeleavaldustel ja toetas 2010. aasta Suurbritannia üliõpilasproteste. Ta oli tegev Hõivake Wall Street liikumise alguse juures ja kuulub kapitalismivastaste koondise Anti-Capitalist Convergence asutajate hulka. Novembris 2011 kirjutas ajakiri Rolling Stone, et Graeber andis Hõivake Wall Street liikumisele selle teemalause "Meie oleme 99 protsenti" ("We are the 99 percent"). Rolling Stone'i kohaselt aitas Graeber 2. augustil 2011 kaasa esimese, vaid 60 osalejaga New Yorgi üldkogu kogunemisele. Ka järgnenud nädalate jooksul abistas ta inimeste kogunemisi, käis töörühmade kokkusaamistel, organiseeris õigusalaseid ja meditsiinilisi koolitusi ning vägivallatu vastupanu kursusi. Paar päeva pärast Zuccotti pargis laagri püstipanekut läks ta New Yorgist Texasesse.
Graeber on väitnud, et Hõivake Wall Street on põhimõtteliselt anarhistlik projekt – liikumine ei tunnista ei olemasolevate poliitiliste institutsioonide ega õigusliku raamistiku legitiimsust, otsuseid võetakse vastu konsensuslikult ja hierarhiaid välditakse. Graeber on Hõivake Wall Street liikumist võrrelnud Araabia kevadega ja öelnud, et see ning teised kaasaegsed rohujuuretasandi protestiliikumised esindavad "Ameerika impeeriumi lagunemise üle arutava läbirääkimistelaine avapauku".
Luua mõis (Paide)

Luua mõis (saksa keeles Bärenshof) oli Mäo mõisa karjamõis Paide kihelkonnas Järvamaal.
Vene-Balti sadam

Vene-Balti sadam (sadama kood: EE VEB) on sadam Kopli lahe kirdeosas Kopli poolsaare edelarannikul.
Sadam maa-ala on 581 965 m². Sadamas on 21 kaid üldpikkusega 2430 meetrit ja 3 Tallinna Laevatehase ujuvdokki. Suurim sügavus kai ääres on 11,4 meetrit.
Suurim võimalik laev, mida Vene-Balti sadam vastu võtta suudab, on kuni 200 m pikk ja kuni 35 m lai,  süvisega kuni 11,0 m või kuni 7,5 m (põhjapoolseimas basseinis). Põhjapoolseima basseini kõrval asub naftatoodete terminal Dekoil ning seal laaditi varasemail aastail laevadele kuni 3 miljonit tonni naftatooteid.

Ajalugu

Sadam ehitati 1911. aastal asutatud Vene-Balti laevaehitustehase sadamaks.
Nõukogude armee topograafilistel kaartidel (o42, 1:25 000) (1961, 1987) on tänast Vene-Balti sadamat ja Piirivalvesadamat kokku nimetatud Kopli Põhjasadamaks.
Ajaloolise Vene-Balti sadama lõunapoolseimast sadamabasseinist on moodustatud iseseisev Piirivalvesadam.
Louvre

Louvre (Musée du Louvre) on muuseum Pariisis Seine'i kaldal.
Louvre ehitati 12. sajandil Philippe II Auguste'i kuningapaleena. Esialgu oli Louvre kindlustatud ja kindlustuste jälgi on tänapäevani näha. Hiljem laiendati ehitist korduvalt ja selle kindlustused lammutati.
1682 viis Louis XIV kuningapalee Versailles'sse. Louvre jäi kasutusele peamiselt kuninglike kogude, sealhulgas antiikskulptuuride kogu säilitamise kohana. 1692 kolisid Louvre'isse Ilukirjaakadeemia ning Kuninglik Maalikunsti- ja Skulptuuriakadeemia.
Prantsuse revolutsiooni ajal andis Rahvuskogu välja käsu, et Louvre'ist peab saama muuseum, kus näidatakse rahva meistriteoseid. Muuseumina avati osa paleest 10. augustil 1793. Esialgu oli väljas 537 maali. Need olid varem kuulunud kas kuningale või konfiskeeritud kirikult. 1796–1801 oli muuseum suletud, seejärel avati Napoleoni muuseumi nime all. 1815 sai muuseum tagasi praeguse nime.
Louvre on üks maailma suurimaid muuseume. Seal on palju maailma kunsti paremikku kuuluvaid teoseid, neist tuntuim on Leonardo da Vinci Mona Lisa.
2008. aasta seisuga on muuseumi kollektsioon jagatud kaheksasse osakonda, millest igaüht juhib oma kuraator: esiteks Vana-Egiptus, teiseks Lähis-Ida, kolmandaks Vana-Kreeka, etruskid ja Vana-Rooma, neljandaks islami kunst, viiendaks skulptuurid, kuuendaks dekoratiivne kunst, seitsmendaks maalid ning kaheksandaks trükised ja joonistused.
2005. aastal külastas muuseumi 7,3 miljonit inimest, 2006. aastal 8,3 miljonit, 2009 aga 8,5 miljonit inimest.
Nahariyya

Sport

Kohalik korvpalliklubi on Ironi Nahariyya (asutatud 1970. aastal HaPo'el Nahariyya nime all). FIBA EuroChallenge sarjas pääses Ironi Nahariyya kahel korral (2003–2004 ja 2004–2005) veerandfinaali.